CELEX: 62007CA0082
Language: fi
Date: 2008-03-06 00:00:00
Title: Asia C-82/07: Yhteisöjen tuomioistuimen tuomio (toinen jaosto) 6.3.2008 (Tribunal Supremon (Espanja) esittämä ennakkoratkaisupyyntö) — Comisión del Mercado de las Telecomunicaciones v. Administración del Estado (Sähköinen viestintä — Verkot ja palvelut — Direktiivin 2002/21/EY (puitedirektiivi) 3 artiklan 2 kohta ja 10 artiklan 1 kohta — Kansalliset numerointisuunnitelmat — Nimenomainen sääntelyviranomainen)

26.4.2008   
            
            
               FI
            
            
               Euroopan unionin virallinen lehti
            
            
               C 107/7
            
         Yhteisöjen tuomioistuimen tuomio (toinen jaosto) 6.3.2008 (Tribunal Supremon (Espanja) esittämä ennakkoratkaisupyyntö) — Comisión del Mercado de las Telecomunicaciones v. Administración del Estado
   (Asia C-82/07) (1)
   
   (Sähköinen viestintä - Verkot ja palvelut - Direktiivin 2002/21/EY (puitedirektiivi) 3 artiklan 2 kohta ja 10 artiklan 1 kohta - Kansalliset numerointisuunnitelmat - Nimenomainen sääntelyviranomainen)
   (2008/C 107/10)
   Oikeudenkäyntikieli: espanja
   Ennakkoratkaisua pyytänyt tuomioistuin
   Tribunal Supremo
   Pääasian asianosaiset
   
      Kantaja: Comisión del Mercado de las Telecomunicaciones
   
      Vastaaja: Administración del Estado
   Oikeudenkäynnin kohde
   Ennakkoratkaisupyyntö — Tribunal Supremo — Sähköisten viestintäverkkojen ja -palvelujen yhteisestä sääntelyjärjestelmästä 7.3.2002 annetun Euroopan parlamentin ja neuvoston direktiivin 2002/21/EY (puitedirektiivi) (EUVL L 108, s. 33) 3 artiklan 1, 2 ja 4 kohdan ja 10 artiklan 1 kohdan tulkinta — Kansallisten numerovarojen tiettyyn käyttöön osoittaminen ja kansallisten numerointisuunnitelmien hallinnointi — Nimenomaiselle viranomaiselle osoitetut sääntelytehtävät ja toiminnalliset tehtävät
   Tuomiolauselma
   
               1)
            
            
               Sähköisten viestintäverkkojen ja -palvelujen yhteisestä sääntelyjärjestelmästä (puitedirektiivi) 7.3.2002 annetun Euroopan parlamentin ja neuvoston direktiivin 2002/21/EY 3 artiklan 2 ja 4 kohtaa sekä 10 artiklan 1 kohtaa, luettuna yhdessä sen johdanto-osan 11 perustelukappaleen kanssa, on tulkittava siten, että kansallisten numerovarojen tiettyyn käyttöön osoittamista ja kansallisten numerointisuunnitelmien hallinnointia koskevia tehtäviä on pidettävä sääntelytehtävinä. Jäsenvaltiot eivät ole velvollisia antamaan näitä erilaisia tehtäviä eri kansallisille sääntelyviranomaisille.
            
         
               2)
            
            
               Direktiivin 2002/21 10 artiklan 1 kohtaa sekä 3 artiklan 2, 4 ja 6 kohtaa on tulkittava siten, että ne eivät estä sitä, että kansallisten numerovarojen tiettyyn käyttöön osoittamista koskevat tehtävät ja kansallisten numerointisuunnitelmien hallinnointia koskevat tehtävät jaetaan useiden riippumattomien sääntelyviranomaisten kesken, kunhan tehtäväjako julkaistaan, siihen on helppo tutustua ja se ilmoitetaan komissiolle.
            
         
      (1)  EUVL C 82, 14.4.2007.